OpenLLM-France/wikimedia huggingface dataset:
# Amy Macdonald

Amy Macdonald (Bishopbriggs, Escòcia, 25 d'agost de 1987) és una cantautora escocesa nascuda a Bishopbriggs, una petita població a prop de Glasgow. El seu estil es mou entre el rock folk, l'indie i el country. La seva tessitura és la d'una veu de contralt.
Va treure el seu primer single, Poison Prince, el 7 de maig de 2007. Poc més tard, el 30 de juliol de 2007, va sortir el seu primer àlbum, This Is the Life, del qual s'han venut més de dos milions i mig de còpies.

## Biografia

Macdonald és una instrumentista autodidacta, que va inspirar-se per aprendre a tocar la guitarra de son pare després de sentir la cançó Turn del grup Travis al Park Festival de l'any 2000. Macdonald va començar aleshores a actuar en gires acústiques a diversos locals de l'àrea de Glasgow a l'edat de 15 anys. Va ser contractada després d'enviar un CD de demostració a un anunci de la revista musical NME.
Macdonald té contracte vigent amb la discogràfica Vertigo Records i ha actuat a diversos programes i festivals europeus. També ha guanyat alguns premis europeus com a millor artista revelació.
El 2008, Macdonald es va prometre amb Steve Lovell, davanter del Falkirk Football Club ja retirat, tot i que la parella es va separar amistosament el juny de 2012.

## Discografia
### Àlbums d'estudi

* 2007: This Is the Life
* 2010: A curious thing
* 2012: Life In A Beautiful Light
* 2017: Under Stars

### EPs

* 2007: Amy Macdonald
* 2007: Live from Glasgow
* 2008: This Is The Life: Deluxe Edition

### Singles

* This Is the Life (2007)
* Mr. Rock 'n' roll (2007)
* L.A. (2007)
* Run (2008)
* Poison prince (2008)
* Don't tell me that it's over (2010)
* Spark (2010)
* This Preety Face (Dissabte, 19 de juny de 2010)

## Enllaços externs

* Amy Macdonald - Lloc web oficial
# Anand

Anand (gujarati આણંદ) és una ciutat i municipi del Gujarat, capital del districte d'Anand, a la regió de Choratar (que formen els districtes de Kheda i Anand). És anomenada la capital de la llet de l'Índia.
Segons el cens del 2001 té una població de 500.462 habitants.

## Vegeu també

* Estació de Ferrocarril d'Anand
# Ancestry.com

Ancestry.com LLC és una empresa privada on-line amb seu a Lehi, Utah. És la major companyia de genealogia amb ànim de lucre del món i opera una xarxa de llocs genealògics, registres històrics i genealogia genètica.
# Anderson Packers

Els Anderson Packers van ser un equip de l'NBA a Anderson (Indiana). Els Packers van jugar a la National Basketball League des del 1946 fins al 1949. Després varen jugar una temporada a l'NBA (1949-50) per acabar a la National Professional Basketball League, on va jugar la següent temporada i va desaparèixer.

## Evolució temporada a temporada

Notes: V = Victòries, D = Derrotes, % = Victòries-Derrotes %
| Temporada | V | D | % | Playoffs | Resultats |
| Anderson Packers (NBL) ||||||
| 1946-47 | 24 | 20 | 0.545 | | |
| 1947-48 | 42 | 18 | 0.700 | 4-2 | |
| 1948-49 | 49 | 15 | 0.766 | 6-1 | Campions de l'NBL |
| Anderson Packers (NBA) ||||||
| 1949-50 | 37 | 27 | 0.578 | 4-4 | Eliminats a semifinals |
| Anderson Packers (NPBL) ||||||
| 1950-51 | | | | | |
# Balutxistan

«Balutxistan» té aquests significats:
* Balutxistan (regió), país de l'Àsia sud-occidental, dividit entre el Pakistan, l'Iran i Afganistan
* Balutxistan Britànic, resta de la província, domini directe
* Balutxistan Oriental, part del Balutxistan que roman sota administració pakistanesa formant la província del Balutxistan
* Província del Balutxistan, gran província formada per la unió de la província pakistanesa del Balutxistan i la Unió d'Estats del Balutxistan
* Balutxistan Occidental (Iran), província iraniana dins de Sistan i el Balutxistan
* Balutxistan Septentrional (Afganistan)
* Província britànica del Balutxistan
* Agència del Balutxistan, agència de l'Índia Britànica, part de la província britànica del Balutxistan
* Província pakistanesa del Balutxistan, província del Pakistan existent entre 1947 i 1955, abans província britànica del Balutxistan (província de l'Índia Britànica)
* província britànica del Balutxistan
* Sistan i Balutxistan
* Unió d'Estats del Balutxistan, unió d'estats dins del Pakistan formada el 1952 fins al 1955 per quatre estats
# Andesita

L'andesita és una roca ígnia volcànica de composició intermèdia. La seva composició mineral comprèn generalment plagioclasa, piroxè i/o hornblenda. Sovint hi estan associats biotita, quarsos, magnetites i esfena. El seu nom deriva dels Andes, serralada muntanyosa paral·lela a les costes de Veneçuela fins a la Patagònia. L'andesita presenta colors del negre al verd segons la seva constitució.
Pot considerar-se l'equivalent extrusiu de la diorita plutònica. Com les diorites, l'andesita és característica de les àrees de subducció tectònica en marges oceànics marins, com la costa d'Amèrica del Sud.
La classificació d'andesites pot refinar-se segons el fenocristall més abundant. Per exemple, l'andesita olivina es diu d'aquesta manera perquè l'olivina n'és el seu principal mineral.
# Andoni Gorriarán Laza

Andoni Gorriarán Laza (Muskiz, 5 de novembre de 1961) és un exfutbolista basc, que jugava com a Defensa.

## Carrera esportiva

Va debutar en primera divisió amb el Reial Oviedo, en la campanya 88/89. Amb els asturians, va romandre set temporades en la màxima categoria, on jugaria 198 partits i marcaria 4 gols, sent peça clau en l'Oviedo del canvi de dècada.
Posteriorment, va militar en el Deportivo Alavés a la campanya 95/96 en Segona Divisió.

## Enllaços externs

* Fitxa de Gorriaran
# Andrea Palma

Andrea Palma fou un arquitecte sicilià del segle xviii, nascut a Trapani, que va treballar en l'estil del barroc sicilià, del que es considera va ser un dels més notables exponents.
La seva obra inclou la catedral de Siracusa, l'església de Santa Maria de Montevergini, i l'església de San Gioacchino, la façana de la qual va dissenyar a començaments del segle xviii.
# Andrea de Adamich

Andrea de Adamich va ser un pilot de curses automobilístiques italià que va arribar a disputar curses de Fórmula 1.
Va néixer el 3 d'octubre del 1941 a Trieste, Itàlia.

## A la F1

Andrea de Adamich va debutar a la primera cursa de la temporada 1968 (la dinovena temporada de la història) del campionat del món de la Fórmula 1, disputant l'1 de gener del 1968 el GP de Sud-àfrica al circuit de Kyalami.
Va participar en un total de trenta-sis curses puntuables pel campionat de la F1,, disputades en cinc temporades no consecutives (1968 i 1970-1973), aconseguint una quarta posició com a millor classificació en una cursa (en dues ocasions) i assolí un total de sis punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Posició | Punts |
| 1968 | Scuderia Ferrari | Ferrari | Ferrari | SUD Ret | ESP | MON | HOL | BEL | FRA | GBR | ALE | ITA | CAN | USA | MEX | | | | - | 0 |
| 1970 | Bruce McLaren Motor Racing | McLaren | Alfa Romeo | SUD | ESP NVQ | MON NVQ | BEL | | FRA NC | GBR NVS | | | | | | | | | - | 0 |
| 1970 | Bruce McLaren Motor Racing | McLaren | Alfa Romeo | | | | | HOL NVQ | | | ALE NVQ | AUT 12 | ITA 8 | CAN Ret | USA NVQ | MEX | | | - | 0 |
| 1971 | March | March | Alfa Romeo | SUD 13 | ESP Ret | MON | HOL | FRA Ret | GBR NC | ALE Ret | AUT | ITA Ret | CAN | USA 11 | | | | | - | 0 |
| 1972 | Ceramica Pagnossin Team Surtees | Surtees | Cosworth | ARG Ret | SUD NC | ESP 4 | MON 7 | BEL Ret | FRA 14 | GBR Ret | ALE 13 | AUT 14 | ITA Ret | CAN Ret | USA Ret | | | | 17è | 3 |
| 1973 | Ceramica Pagnossin Team Surtees | Surtees | Cosworth | ARG | BRA | SUD 8 | | | | | | | | | | | | | 16è | 3 |
| 1973 | Ceramica Pagnossin MRD | Brabham | Cosworth | | | | ESP Ret | BEL 4 | MON 7 | SUE | FRA Ret | | | | | | | | 16è | 3 |
| 1973 | Ceramica Pagnossin MRD | Brabham | Cosworth | | | | | | | | | GBR NVS | HOL | ALE | AUT | ITA | CAN | USA | 16è | 3 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 36 | 0 | 0 | 0 | 0 | 6 |
# Turons Bugti

Els turons Bugti són una serralada de turons de l'est de Balutxistan, Pakistan. Inclou el país tribal anomenat Bugti.
Fa uns 30 milions d'anys hi vivien en les seves selves plujoses els animals similars als actuals lèmurs, del grup haplorrinis: Bugtipithecus inexpectans, Phileosimias kamali i Phileosimias brahuiorum.
# Bromur de cesi

El bromur de cesi, (CsBr), és un compost iònic de cesi i brom. Té una estructura cúbica, cristal·lina, simple i de tipus cúbica, comparable amb la del clorur de cesi.

## Síntesi

Es pot preparar mitjançant les següents reaccions:
* Neutralització:
    ${\ce {CsOH (aq) + HBr (aq) -> CsBr (aq) + H_2O (l)}}$
    ${\ce {Cs2(CO3) (aq) + 2HBr (aq) -> 2CsBr (aq) + H2O (g)}}$
* Síntesi directa:
    ${\ce {2Cs (s) + Br2 (g) -> 2CsBr (aq) + H2O (l) + CO2 (g)}}$
La síntesi directa és una reacció vigorosa de cesi amb altres halògens. A causa del seu alt cost, no s'utilitza per a la preparació.

## Usos

El bromur de cesi de vegades s'utilitza en òptiques com un component divisor de feix a espectrofotòmetres de banda ampla.

## Vegeu també

* Fluorur de cesi
* Iodur de cesi

## Enllaços externs

* Caesium bromide at webelements.com
* Ultra-violet photoabsorption measurements in alkali iodide and caesium bromide evaporated films
# Donovan Mitchell

Donovan Mitchell Jr. (Greenwich, Connecticut, 7 de setembre de 1996) és un jugador de bàsquet nord-americà que pertany a la plantilla dels Utah Jazz de la NBA. Amb 1,91 metres d'alçada, juga en la posició d'escorta. El 17 de febrer de 2018, es va proclamar campió del Concurs de Mates de la NBA, vencent en la final a Larry Nance, Jr.
Donovan Mitchell va néixer el 7 de setembre de 1996 als pares Donovan Mitchell Sr. i Nicole Mitchell. El seu pare Donovan Sr. serveix com a director de relacions de jugadors per als New York Mets. Té una germana menor anomenada Jordània. Donovan va néixer i es va criar a Elmsford, Nova York i va assistir a Greenwich Country Day School a Greenwich, Connecticut. Mitchell va jugar el seu bàsquet AAU per als programes The City i Riverside Hawks amb seu a Nova York.
Mitchell va assistir a l'escola de Canterbury a New Milford, Connecticut per al seu segon any de batxillerat abans de transferir-se a l'Acadèmia Brewster a Wolfeboro, New Hampshire per als seus anys junts i sèniors. Juntament amb el bàsquet, també va jugar el beisbol a l'escola secundària durant dos anys, però es va centrar en el bàsquet quan va anar a Brewster, un moviment que li va atreure més atenció dels entrenadors de bàsquet universitari. Es va comprometre amb la Universitat de Louisville a jugar al bàsquet universitari.

## Referències

* ↑ «Los Mets de Nueva York» (en castellà). [Consulta: 23 març 2018].
* ↑ «Connecticut» (en espanyol de Mèxic). [Consulta: 23 març 2018].
* ↑ «Home | Wolfeboro - The Summer Boarding School» (en anglès). [Consulta: 23 març 2018].
# Labulbeniomicets

Els Laboulbeniomycetes són l'únic grup de fongs que són paràsits externs dels insectes i d'altres artròpodes tant de terrestres com d'aquàtics. Són fongs diminuts i els seus cossos fructífers mesuren normalment només un mil·límetre. Viuen a les antenes, parts bucals o altres zones del cos dels seus artròpodes hostes. Aparentment són inofensius per als seus hostes.

## Enllaços externs

* «Myconet: Outline of Ascomycota - 2007». Arxivat de l'original el 2009-03-18. [Consulta: 7 desembre 2008].
# Cantó de Bligny-sur-Ouche

El cantó de Bligny-sur-Ouche és un cantó francès del departament de Costa d'Or, situat al districte de Beaune. Té 22 municipis i el cap és Bligny-sur-Ouche.

## Municipis

* Antheuil
* Aubaine
* Auxant
* Bessey-en-Chaume
* Bessey-la-Cour
* Bligny-sur-Ouche
* La Bussière-sur-Ouche
* Chaudenay-la-Ville
* Chaudenay-le-Château
* Colombier
* Crugey
* Cussy-la-Colonne
* Écutigny
* Lusigny-sur-Ouche
* Montceau-et-Écharnant
* Painblanc
* Saussey
* Thomirey
* Thorey-sur-Ouche
* Veilly
* Veuvey-sur-Ouche
* Vic-des-Prés

## Història

Llista dels consellers generals successius :
| Data d'elecció | Identitat | Partit |
| 1945-1955 | M. Chatain | RI |
| 1955-1967 | Henri Manière | Divers droite |
| 1967-1985 | Jean-François Lacaille | Divers gauche, després divers droite |
| 1985-1992 | Jean-Louis Desfaits | UDF |
| 1992- | Gabriel Moulin | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 2.707 | 3.104 | 2.782 | 2.753 | 2.675 | 2.606 | 2.963 |
| A partir de 1990: Població sense dobles comptes |||||||
# Nulles

Nulles és un municipi de la comarca de l'Alt Camp.

## Història

Va formar part de la Vegueria de Tarragona fins al 1716. Després va passar a formar part del Corregiment de Tarragona des del 1716 fins al 1833.

## Geografia

* Llista de topònims de Nulles (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).

## Economia

El 1970 la seva renda anual mitjana per capita era de 46.378 pessetes (278,74 euros).
El 1983 el terme municipal de Nulles tenia unes 42 explotacions agràries d'entre 0 i 5 hectàrees i unes 79 d'entre 5 i 50 hectàrees.

## Demografia

| Entitat de població | Habitants (2023) |
| Nulles | 508 |
| Bellavista | 13 |
| Casafort | 7 |
(Font: Idescat)
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 24 | 28 | 28 | 218 | 397 | 626 | 559 | 687 | 682 | 791 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 813 | 689 | 593 | 598 | 579 | 470 | 388 | 364 | 328 | 328 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 341 | 340 | 347 | 379 | 364 | 382 | 415 | 451 | 446 | 453 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 453 | 477 | 509 | 541 | - | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Llocs d'interès

* Celler del Sindicat Agrícola Sant Isidre, declarat Bé Cultural d'Interès Nacional.
* Sant Joan Baptista de Nulles

## Referències

* 1 2 3 M. Calbet, Josep; Teresa M. Jové. Alt Camp: marc físic marc humà. Valls: Generalitat de Catalunya, maig de 1983. ISBN 84-300-8291-3.

## Enllaços externs

* Nulles - Lloc web oficial
* Informació de l'Institut d'Estadística de Catalunya
# The Philadelphia Story

The Philadelphia Story és una pel·lícula estatunidenca de George Cukor, estrenada el 1940.

## Argument

Filla de l'alta societat de Filadèlfia i de fort temperament, Tracy Lord ha conservat poc temps el seu primer marit, el playboy C. K. Dexter Haven. Dos anys més tard, està a punt de casar-se de nou amb un home de negocis en perspectiva, la qual cosa interessa la revista Spy, a qui Dexter promet l'accés necessari als seus dos reporters, el periodista Macaulay Connor i la fotògrafa Liz Imbrie.

## Comentari

Difícil de saber a qui atribuir la responsabilitat d'aquesta pel·lícula que ha marcat la història de la comèdia: si a l'obra de Philip Barry, que va triomfar durant dos anys a Broadway, a l'escenificació de George Cukor, per excel·lència el pintor hollywoodienc de les dones, a la producció de Joseph L. Mankiewicz, que ha sabut elevar el diàleg al rang de personatge principal de les seves pel·lícules, a la retòrica de Katharine Hepburn, a la profunditat de Cary Grant, o a la humanitat de James Stewart, o si a la seva complementarietat que és alquímia.
Sigui com sigui, aquesta pel·lícula continua sent, més de 60 anys després de la seva realització, l'exemple de l'èxit de la comèdia estatunidenca, on es combinen els esclats dels diàlegs, de la interpretació i de l'escenificació.

## Repartiment

* Cary Grant: C. K. Dexter Haven
* Katharine Hepburn: Tracy Samantha Lord
* James Stewart: Macaulay Connor
* Ruth Hussey: Elizabeth Imbrie
* John Howard: George Kittredge
* Roland Young: William 'Oncle Willie' Q. Tracy
* John Halliday: Seth Lord
* Mary Nash: Margaret Lord
* Virginia Weidler: Dinah Lord
* Henry Daniell: Sidney Kidd
* Lionel Pape: Edward
* Rex Evans: Thomas

## Premis i nominacions
### Premis

* 1941: Oscar al millor guió adaptat per Donald Odgen Stewart
* 1941: Oscar al millor actor per James Stewart

### Nominacions

* 1941: Oscar a la millor pel·lícula per Joseph L. Mankiewics
* 1941: Oscar al millor director per George Cukor
* 1941: Oscar a la millor actriu per Katharine Hepburn
* 1941: Oscar a la millor actriu secundària per Ruth Hussey

## Referències

* ↑ Lower, Cheryl Bray; Palmer, R. Barton. Joseph L. Mankiewicz: Critical Essays with an Annotated Bibliography and a Filmography (en anglès). McFarland, 2001, p. 246. ISBN 0786409878.
* 1 2 «The 12th Academy Awards» (en anglès). Academy of Motion Picture Arts and Sciences... [Consulta: 10 desembre 2023].
# Charles Julien Brianchon

Charles Julien Brianchon (1783-1864), va ser un matemàtic i militar francès.

## Vida i Obra

No es coneixen detalls de la vida de Brianchon abans del seu ingrés a l'École Polytechnique el 1804, on va estudiar sota la supervisió de Monge. En acabar els seus estudis es va enrolar a l'exèrcit napoleònic, sent destinat a Espanya. El 1813 es va retirar de l'exercici actiu i va sol·licitar una plaça de docent que no li fou concedida fins al 1818 a l'Escola d'Artilleria de la Guàrdia Reial, càrrec que va ocupar la resta de la seva vida.
Va ser en aquells anys d'inactivitat (1816-1818) en què va publicar uns quants treballs matemàtics que tindrien certa importància: particularment un estudi de la circumferència dels nou punts (escrit conjuntament amb Poncelet), i el que avui coneixem com teorema de Brianchon: si l'hexàgon $ABCDEF$ té els seus sis costats tangents a una cònica, aleshores les seves grans diagonals $AD,BE,CF$ s'intersequen en un mateix punt. Aquest teorema va posar de manifest un dels resultats fonamentals de la geometria projectiva: el principi de dualitat.
A partir de començaments de la dècada de 1820 es va interessar per la química, de la que donava classes a l'Escola d'Artilleria, i va publicar algunes obres sobre fulminants, però a partir de 1825 ja no va tornar a publicar res més, dedicant-se exclusivament a les seves tasques docents.

## Referències

* ↑ La data és controvertida: alguns autors diuen 1785. Vegeu Sánchez Muñoz, pàgina 1.
* 1 2 Sánchez Muñoz, pàgina 1.
* ↑ Wallace & West, pàgina 201.
* ↑ Wallace & West, pàgina 447 i ss.
* ↑ Sánchez Muñoz, pàgina 3.

## Bibliografia

* Sánchez Muñoz, José Manuel «Brianchón y su Teorema» (en (castellà)). Pensamiento Matemático, Vol. 0, Num. Abril, 2011, pàg. 1-10. DOI: 10.1007/BF00328269. ISSN: 2174-0410.
* Wallace, Edward C.; West, Stephen F. Roads to Geometry (en (anglès)). Waveland Press, 2004. ISBN 978-1-4786-3163-7.

## Enllaços externs

* O'Connor, John J.; Robertson, Edmund F. «Charles Julien Brianchon» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Greitzer, S.L. «Brianchon, Charles-Julien». Complete Dictionary of Scientific Biography, 2008. [Consulta: 23 abril 2016].
# Andrei Frascarelli

Andrei Frascarelli (Pederneiras, 21 de febrer de 1973) és un futbolista brasiler, que ocupa la posició de defensa.
Va destacar a les seleccions inferiors brasileres, i va participar en el Mundial sub-21 de 1991, quan hi tenia 18 anys. Per contra, no ha vestit la canarinha absoluta. Pel que a clubs, el brasiler ha militat a nombrosos conjunts del seu país, així com de l'Argentina, Alemanya o d'Espanya. Va quallar una bona temporada a l'Atlètic de Madrid el 1998, jugant 31 partits i marcant 4 gols.

## Clubs

* 89/90 XV de Jaú
* 91/93 Palmeiras
* 1993 Goiás
* 93/94 Flamengo
* 94/95 Fluminense
* 94/95 Rosario Central
* 95/97 Atlético Paranaense
* 97/98 Atlético de Madrid
* 98/99 Real Betis
* 98/99 Santos
* 99/00 Real Betis
* 00/04 Marília
* 04/05 LR Ahlen
* 07/... Rio Claro

## Títols

* Torneig Rio-São Paulo 1993
* Campionat Carioca 1995
* Bola de Prata 1995
# Epomops

Epomops és un gènere de ratpenats de la família dels pteropòdids. Les espècies d'aquest grup viuen totes a l'Àfrica subsahariana i s'alimenten principalment de fruita.
El gènere conté les espècies següents:
* Ratpenat de xarretera de Buettikofer, Epomops buettikoferi
* Ratpenat de xarretera de Dobson, Epomops dobsoni
* Ratpenat de xarretera de Franquet, Epomops franqueti
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# Cantó de Dijon-6

El cantó de Dijon-6 és un cantó francès del departament de Costa d'Or, situat al districte de Dijon. Compta amb part del municipis de Dijon.

## Municipis

* Dijon (part)

## Història

Llista dels consellers generals successius :
| Data d'elecció | Identitat | Partit |
| 1973-1988 | Robert Poujade | UDR, després RPR |
| 1988-2004 | Jacques Guerrin | RPR |
| 2004- | François-Xavier Dugourd | UMP |
| les dades anteriors no són pas conegudes ||||
# Sent Veran

Sent Veran (en francès Saint-Bérain) és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 101 habitants.

## Demografia
### Població

El 2007 la població de fet de Saint-Bérain era de 101 persones. Hi havia 36 famílies de les quals 4 eren unipersonals (4 homes vivint sols), 16 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 110 habitatges, 38 eren l'habitatge principal de la família, 58 eren segones residències i 14 estaven desocupats. Tots els 110 habitatges eren cases. Dels 38 habitatges principals, 33 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 5 tenien tres cambres, 6 en tenien quatre i 27 en tenien cinc o més. 28 habitatges disposaven pel capbaix d'una plaça de pàrquing. A 17 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Bérain el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 12 | 70 a 74 | 8 |
| 0 | 65 a 69 | 8 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 4 |
| 20 | 35 a 39 | 4 |
| 0 | 30 a 34 | 4 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 8 | 0 a 4 | 4 |

## Economia

El 2007 la població en edat de treballar era de 61 persones, 46 eren actives i 15 eren inactives. De les 46 persones actives 42 estaven ocupades (29 homes i 13 dones) i 4 estaven aturades (4 dones i 4 dones). De les 15 persones inactives 7 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa extractiva, 1 d'una empresa d'hostatgeria i restauració i 1 d'una empresa de serveis.
L'any 2000 a Saint-Bérain hi havia 15 explotacions agrícoles que ocupaven un total de 682 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Saint-Bérain a l'INSEE.
* Évolution et structure de la population Fitxa amb el detall de dades de Saint-Bérain a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.